《和仁仲赏梅》
宋代·胡寅

万窍鸣饕风，千秋厄严雪。
花心独冲融，足以慰愁绝。
太和起孤根，枝上见明灭。
稍稍占芳辰，时时破苞结。
天葩忽晏粲，余卉尽骚屑。
培植幸逢贤主人，平台翠竹承清薰。
要看千树挂山月，肯把一枝萦鬓云。
轻风休吹落缤纷，待我诗成酬继君。
飞觞半酣未忍去，请情花气相氤氲。
须知魏夫人，元长姑射神。
咄哉赵飞燕，况乃杨太真。
但原华筵对晴昊，年年领袖百花春。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。